
Anunț concurs pentru post contractual conform H.G. 1336/2022

A.) Liceul „DIMITRIE PACIUREA”, cu sediul în Str. Băiculești, Nr. 29, Sector 1, Bucureşti,  organizează concurs, pentru ocuparea următorului post contractual,  conform H.G. nr. 1336/08.11.2022- pentru Liceul „DIMITRIE PACIUREA”,
 1. Nivelul postului: execuție
 2. Denumirea postului: INGRIJITOR I (M) , post vacant, pe perioadă nedeterminată.
 3. Numărul de posturi: 1 post normă întreagă

B.) Documente solicitate candidaţilor pentru întocmirea dosarului de concurs, conform art. 35 din H.G. 1336/2022
a) formular de înscriere la concurs, conform modelului prevăzut la anexa;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică; 
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i)  curriculum vitae, model comun european.

Dosarele de înscriere se depun la sediul instituției.după cum urmează – LUNI-VINERI între orele 10.30 – 13.00, Informaţii la tel: 0216670195.
Termenul de depunere a dosarelor: 19.11.2026, ora 15:00, la sediul instituţiei din str Băiculești nr.29.

C.) Condiţiile generale prevăzute de art. 15 din H.G. 1336/08.11.2022
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).
Notă conform Ordinului comun MS/MEC nr. 55/3.335/2026: Pentru posturile din învățământul preuniversitar (funcții didactice, didactice auxiliare sau administrative, precum și funcții de conducere, de îndrumare și control), înscrierea la concurs este condiționată de prezentarea certificatului medical emis de medicul specialist de medicina muncii. Certificatul se emite în baza avizului medicului specialist psihiatru, a adeverinței medicale eliberate de medicul de familie și a consultației specifice de medicina muncii.
 Condiţii specifice de participare la concurs:
1. Nivelul studiilor: Studii medii.
2. Vechime în muncă:  Fără vechime
3. Alte condiții: Candidații trebuie să îndeplinească cerințele generale prevăzute de art. 15 din regulamentul aprobat prin HG nr. 1.336/2022 și de art. 542 alin. (1) și (2) din OUG nr. 57/2019, în forma aplicabilă: cetățenie eligibilă, cunoașterea limbii române, capacitate de muncă, sănătate corespunzătoare, studiile și vechimea cerute, precum și condițiile legale privind antecedentele penale, interdicțiile profesionale și integritatea comportamentală.

D.) Bibliografie şi tematică: Bibliografie ●	Normele de igienă aprobate prin Ordinul ministrului sănătății nr. 1.456/2020, cu modificările ulterioare: art. 20, privind întreținerea igienică, curățenia, dezinfecția și gestionarea reziduurilor în unitățile pentru copii și tineri. ●	Legea nr. 319/2006 a securității și sănătății în muncă, cu modificările ulterioare: art. 22 și 23, obligațiile lucrătorilor. ●	Legea nr. 307/2006 privind apărarea împotriva incendiilor, cu modificările ulterioare: art. 22, obligațiile salariaților. ●	Fișa postului de îngrijitor aprobată pentru postul scos la concurs, anexată anunțului și disponibilă la secretariat și pe site. 
 Tematica Tematică ●	Organizarea curățeniei în săli, holuri, grupuri sanitare și spații exterioare; ordinea operațiunilor și separarea ustensilelor pe zone. ●	Curățarea și dezinfecția suprafețelor; utilizarea în siguranță a produselor conform etichetei, concentrației și timpului de contact; prevenirea amestecurilor incompatibile. ●	Echipamentul de protecție, semnalizarea pardoselilor umede și prevenirea accidentelor; raportarea riscurilor și a defecțiunilor. ●	Colectarea și evacuarea deșeurilor; păstrarea și utilizarea responsabilă a materialelor. ●	Obligațiile lucrătorului privind securitatea și sănătatea în muncă și apărarea împotriva incendiilor; conduita în situații periculoase. ●	Atribuțiile și limitele postului; comunicarea cu superiorul și protejarea elevilor și bunurilor școlii. 

Calendarul de desfăşurare a concursului, respectiv data limită şi ora până la care se pot depune dosarele de concurs:
	Activitate
	Data
	Ora

	Data postării/publicării anunțului
	5 Noiembrie 2026
	

	Data limită de depunere a dosarelor
	19 Noiembrie 2026
	15:00

	Selecția dosarelor
	20 Noiembrie 2026
	12:00

	Afișarea selecției dosarelor
	20 Noiembrie 2026
	14:00

	Termen limită contestații ref la selecția dosarelor
	23 Noiembrie 2026
	13:00

	Afișarea rezultatelor la contestații
	23 Noiembrie 2026
	16:00

	Proba practică
	24 Noiembrie 2026
	09:00

	Afișarea rezultatelor la proba practică
	24 Noiembrie 2026
	13:00

	Interviul
	25 Noiembrie 2026
	09:00

	Afișarea rezultatelor la proba de interviu
	25 Noiembrie 2026
	11:00

	Afișare rezultat final
	26 Noiembrie 2026
	15:30


Proba scrisă/practică este eliminatorie, nota minimă la proba scrisă/practică şi la interviu fiind 7,00.

                                       D I R E C T O R, 					

